text: dermoidcyste
  
  publiceret: 2015-04-07 08:17:37+02:00
  Dermoidcyste, cystis dermoides, abnorm dannelse, som består af et sækformet hulrum (cyste), der indeholder fx hud, hår og talgkirtler på et sted, hvor disse strukturer normalt ikke findes. Sådanne cyster kan forekomme i underhuden langs linjer, hvor der sker sammenvoksninger i fosterlivet, fx i ansigtet.
  Lignende cyster i æggestokken skyldes vækstforstyrrelser, hvor elementer fra flere kimblade sammenblandes, se æggestoksvulst.